### Beslutningstema

Det skal besluttes om der skal meddeles dispensation til sammenlægning af de to grunde beliggende [adresse] 58 og 60, 6780 Skærbæk, matr.nr. 2480ag og [adresse] begge Skærbæk Ejerlav, Skærbæk.

### Sagsfremstilling

Der er søgt om dispensation til sammenlægning af de to ovennævnte grunde. Ansøger ønsker at opføre et parcelhus på [adresse] 58, 6780 Skærbæk. De to matrikler er hver registreret med et areal på 1000 m2.

Der er grunde mellem 920 og 1350 m2 i det nye udstykningsområde.

De to grunde er beliggende indenfor Lokalplan nr. 119-510, Boligområde Bjergtoften, Skærbæk. Hvori der bestemmes jf. § 4.1, at lokalplanområdet skal udstykkes ifølge principperne på kortbilag Gorm Kristiansen er gældende i forhold til vejforløbende og boligparcellernes orientering, men principiel i forhold til grundstørrelserne. Således må boligparcellernes størrelser og indbrydes forskydninger mod flexarealerne i boliglommerne varieres - dog kun i det omfang, at udstykningsprincippet med forskydninger og vinkelrette skel med den smalle side orienteret mod boliglommen ikke udviskes. Derudover bestemmes der jf. § 4.2, at grunde til åben-lav bebyggelse skal udstykkes med en grundstørrelse på mindst 700 m2 og maks. 1350 m2 og må ikke sammenlægges.

Jf. lokalplanens formål i § 1.1, fastlægges anvendelsen i området til åben-lav bebyggelse.

Lokalplanens bestemmelser om udstykninger er på grund af ejendomsbeskatning.

Der er tidligere sammenlagt grunde i området, der er omfattet af Lokalplan nr. 136 Boligområdet - [adresse] i Skærbæk.

En dispensation til sammenlægning af grunde kan være med til at danne præcedens.

### Lovgrundlag

Planloven

### Indstilling Fagchefen for Plan og Udvikling indstiller,

|  |  |
| --- | --- |
| at | der gives dispensation til sammenlægning af de to grunde. |

### Beslutning

Indstillingen godkendt.

William Larsen deltog ikke i mødet.